SMT : เก็งมีกำไรครั้งแรกในรอบ 7 ไตรมาสปี 59 ฟื้นตัวต่อเนื่องแถมมีลุ้น Turnaround
SMT เก็งมีกำไรครั้งแรกในรอบ 7 ไตรมาสคาดกำไรไตรมาส 4/58 ราว 20 – 40 ล้านบาทประเมินการฟื้นตัวต่อเนื่องในปี 2559 ชัดเจนขึ้น โดยผู้บริหารเผยมีลูกค้าใหม่สำหรับสินค้า High margin เพิ่มเข้ามาอีก 9 ราย ช่วยหนุนกำไรปีนี้ให้ Turnaround ได้ตามคาด
19 ก.พ. 2559

บล.เคจีไอระบุในบทวิเคราะห์(19 ก.พ.) บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT จากการประชุมนักวิเคราะห์ล่าสุดคาดกำไรไตรมาส 4/58 ราว 20 – 40 ล้านบาท (กำไรเป็นครั้งแรกในรอบ 7 ไตรมาส) โดยไตรมาส 4/58 เป็นไตรมาสแรกที่เริ่มส่งมอบสินค้า High margin
ประเมินการฟื้นตัวต่อเนื่องในปี 2559 ชัดเจนขึ้น โดยผู้บริหารเผยมีลูกค้าใหม่สำหรับสินค้า High margin เพิ่มเข้ามาอีก 9 ราย ช่วยหนุนกำไรปีนี้ให้ Turnaround ได้ตามคาด ประเมินเบื้องต้นกำไรปี 2559 ราว 360 ล้านบาท (EPS 0.86 บาท)
ในกรณีที่ SMT เริ่มลงเครื่องจักรประกอบแผงโซลาร์เซลล์ กำลังการผลิต 200MW ในช่วงกลางปีนี้ (เพื่อส่งออก) คาดเป็น Upside ต่อราคาหุ้นอีกราว +6 บาท รวมเป็น 19 บาท (Discount 50% เทียบกับกำลังการผลิตและ Market cap ของ SOLAR) 4) ราคาหุ้นวานนี้ปรับลงแรง หลังหลุดแนวรับบริเวณ 12.9 บาท คาดทดสอบแนวรับถัดไปที่ 12.2 บาท มีโอกาสรีบาวด์ ประเมินแนวต้าน 12.9 บาท และถัดไป 13.6 บาท แนะนำ “เก็งกำไร” (Stop loss 11.5 บาท) 